
ANUNȚ CONCURS POSTURI  CONTRACTUALE  PERIOADĂ NEDETERMINATĂ

A.) Spitalul Clinic Județean de Urgență, cu sediul în Brașov, strada Calea București nr.25-27, județul Brașov, organizează concurs pentru ocuparea unor posturi contractuale, conform HG nr.1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificări și completări:

1. Nivelul posturilor*: execuţie
2. Denumirea posturilor:

- 17 (șaptesprezece) posturi vacante cu normă întreagă, perioadă nedeterminată de asistent medical medicină generală. 
3. Gradul/Treapta profesional/profesională: fără
4. Scopul principal al postului: 
- Furnizarea serviciilor de îngrijiri de natură preventive, curativă, de recuperare şi eventual de reinserţie socio-profesională a  persoanei în  familie şi comunitate, prin exercitarea tuturor activităţilor titlului profesional de asistent medical generalist aliniate la principiul “îmbunătăţirii continue”/ Asigură asistenţă medicală specifică în limita competenţelor, în echipa care asigură anestezia în blocul operator şi în cadrul secţiei cu paturi pentru pacienţii din terapie intensivă sau pentru îngrijirea pacienților cardiac critici.
5. Numărul de posturi: 17.
Durata timpului de lucru (doar în cazul angajărilor pe perioadă determinată): nu este cazul.

B.) Documente solicitate candidaţilor pentru întocmirea dosarului de concurs, conform art.35 din HG nr.1336/2022:

a) formular de înscriere la concurs, conform modelului prevăzut în HG nr.1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) pentru asistenții medicali se solicită copii după documentele care atestă nivelul studiilor (PL/SDS/S) şi ale altor acte care atestă efectuarea unor specializări, precum şi copii după documentele care atestă îndeplinirea condiţiilor specifice ale postului solicitate de instituţia publică, inclusiv copia diplomei de bacalaureat; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) fișa de aptitudine eliberată de medicul de medicina muncii care să conțină avizul pentru postul solicitat și adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

j) chitanța de plată a taxei de concurs în valoare de 100 de lei se achită la casieria SCJUBv. 
k)adeverință eliberată de OAMGMAMR privind statusul profesional al candidatului.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Dosarele de concurs se depun la (adresa) sediul spitalului din strada Calea București nr.25-27, la secretariat, tel.0268320022/259, email: secretariat@spitaluljudeteanbrasov.ro.

 Informații suplimentare  se pot solicita la Serviciul RUNOS, telefon:0268320022 int.259/101, persoană de contact Niță Mihaela.

Fiecare dosar depus va primi un număr de înregistrare, candidatul fiind identificat prin acest număr de înregistrare al dosarului.
Termenul de depunere a dosarelor (10 zile lucrătoare de la afişare): până la 10 noiembrie 2026, ora 15, la sediul instituţiei.
C.) Condiţiile generale prevăzute de art. 15 din H.G. 1336/08.11.2022

a) Poate ocupa un post vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

b) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;

c) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

d) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

e) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

f) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

g) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

D).Condiţii specifice de participare la concurs:

1. Studii de specialitate:   
     Asistent medical: diplomă de licență în specialitate (medicină generală)/diplomă de absolvire a învățământului superior de 3 ani în specialitate/diplomă de şcoală sanitară postliceală sau echivalentă/diplomă de studii postliceale prin echivalare conform Hotărârii Guvernului nr.797/1997 privind echivalarea studiilor absolvenţilor liceelor sanitare, promoţiile 1976-1994 inclusiv, cu nivelul studiilor postliceale sanitare, diplomă de bacalaureat.

2. Perfecționări (specializări): experiența în domeniu constituie avantaj.
3. Cunoștințe de operare/programare pe calculator (necesitate și nivel): mediu (asistenți medicali).

4. Limbi străine (necesitate și nivel) cunoscute: opțional.

5. Abilități, calități și aptitudini necesare: 

· Capacitatea de analiză și sinteză, discernământ și capacitate de a rezolva probleme;
· Capacitate de autoorganizare și punctualitate;
· Capacitate de decizie şi reacţie în situaţii de urgenţă; spirit de ordine şi disciplină.

· Abilităţi de comunicare, corectitudine.

· Rezistenţă la efort şi stres.
6. Cerințe specifice (conform art. 542 alin. (1) si (2) din O.U.G. 57/2019): 

-  persoana să fie aptă din punct de vedere medical pentru exercitarea acestei profesii; se prezintă la serviciu în deplină capacitate de muncă pentru a efectua servicii la parametrii de calitate impuşi de secţie.
- respectă secretul profesional. Depășirea limitelor de competență se sancționează conform legii.
7. Vechime: 6 luni vechime în activitate.
Concursul constă în urmatoarele etape: 

a) selecția dosarelor de înscriere; 

b) proba scrisă;

c) interviu.
Se pot prezenta la următoarea etapă numai candidații declarați admiși la etapa precedentă.

Sunt declarați admiși condidații care au obtinut cel puțin 50 de puncte la fiecare probă.
- 
Selecția dosarelor – nu se admit completări ulterioare după data finalizării  perioadei de înscriere.
· Promovarea selecției dosarelor este obligatorie pentru susținerea probei scrise și, respectiv a probei scrise pentru susținerea interviului.

· Stabilirea candidaților care urmează să ocupe postul scos la concurs se va face în ordinea mediei generale, determinate pe baza mediei aritmetice a notelor obținute de candidați la fiecare probă.
BIBLIOGRAFIE/TEMATICĂ

Tematica și bibliografia de concurs este cea anexată și aprobată.

E.) Calendarul de desfăşurare a concursului, respectiv data limită şi ora până la care se pot depune dosarele de concurs:

Calendarul estimativ al desfăşurării concursului:

	Data limită pentru depunerea dosarelor de înscriere
	10.11.2026 ora 15:00

	Data selecţiei dosarelor
 Data afișării rezultatului selecției dosarelor

	11.11.2026 ora 9:00
11.11.2026 ora 15:00

	Data limită de depunere a contestaţiilor privind rezultatul selecţiei dosarelor
	24 ore de la data afișării selecției dosarelor

12.11.2026, ora 15:00

	Data afişării rezultatelor contestaţiilor privind selecţia dosarelor
	13.11.2026 ora 15:00

	Data desfăşurării probei scrise 

Data afişării rezultatului probei scrise
	18.11.2026 ora 9:00
19.11.2026 ora 10:00

	Data limită de depunere a contestaţiilor pentru proba scrisă
	24 ore de la data afișării rezultatului probei scrise

20.11.2026, ora 10:00

	Data afişării rezultatelor contestaţiilor pentru proba scrisă


	24 de ore de la data limită de depunere a contestației

23.11.2026, ora 10:00

	Data susţinerii interviului
Data afișării rezultatelor interviului
	24.11.2026 ora 9:00
24.11.2026 ora 16:00

	Data limită de depunere a contestaţiilor privind rezultatul interviului
	24 ore de la data afișării rezultatului interviului
25.11.2026, ora 16:00

	Data afişării rezultatelor contestaţiilor pentru interviu

	26.11.2026, ora 15:00

	Data afişării rezultatelor finale


	27.11.2026, ora 13:00


Semnătura și ștampila

Prof.univ. Dr.med. Ovidiu-Dan Grigorescu

